tartuNLP/wikipedia-smugri-20251201 huggingface dataset:
Rubén Pérez del Mármol

Rubén Pérez del Mármol (s. 26. huhtikuuta 1989 Écija, Andalusia, Espanja) on espanjalainen jalkapalloilija, pelipaikaltaan keskikenttäpelaaja. Hän edustaa Espanjan miesten jalkapallon korkeimmalla sarjatasolla Primera Divisiónissa pelaavaa Real Betisiä.
Pelaajaura.
Rubén Pérez teki debyyttinsä Primera Divisiónissa 16. toukokuuta 2010 Atlético Madridin paidassa joukkueen hävitessä Getafelle. Heinäkuussa 2010 Atlético Madrid lainasi hänet kaudeksi 2010–2011 Deportivoon. Rubén Pérez kiittelikin Deportivoa tästä mahdollisuudesta ja oli erittäin tyytyväinen sopimukseen. Kauden 2011–2012 hän oli lainalla Getafessa.
Muurikkala

Muurikkala on kylä Miehikkälän kunnassa Kymenlaaksossa. Se sijaitsee Venäjän rajan tuntumassa, Vaalimaalta Lappeenrantaan kulkevan Lappeenrannantien varrella. Muurikkala on ollut suurimmillaan 1950-luvulla, kun siellä asui yli 700 ihmistä. Nykyään väkiluku on alle 300. Kylän talous pohjautuu lähinnä metsä- ja karjatalouteen sekä maanviljelyyn.
Muurikkalan kylä kasvoi hieman vuonna 1940, kun Talvisodan seurauksena luovutetun Karjalan kunnat lakkautettiin ja Säkkijärven rajan Suomen puolelle jääneet alueet liitettiin osaksi Miehikkälää.
Vesistöt.
Muurikkalan läpi virtaa Urpalanjoki, ja samaan vesistöön kuuluu noin 50 hehtaarin kokoinen Tuorusjärvi.
Brahim Zaari

Brahim Zaari (, s. 12. lokakuuta 1989 Schaijk, Alankomaat) on alankomaalais-marokkolainen jalkapalloilija. Maalivahtina pelaava Zaari edustaa Alankomaiden Eredivisiessä pelaavaa Den Bosch.
Maajoukkueura.
Zaari sai ensimmäisen maajoukkuekutsun Marokon maajoukkueeseen 29. tammikuuta 2009 ystävyysotteluun Tšekkiä vastaan. Ottelun aikana maalissa pelasi Karim Zaza.
Marko Kešelj

Marko Kešelj (, s. 2. tammikuuta 1988 Belgrad) on serbialainen koripalloilija, joka edustaa nykyisin Olympiakosia.
Ura.
Kešelj aloitti pääsarjakoripallon belgradilaisessa Avala Adassa kaudella 2004–2005. Hän edusti seuraa kaksi kautta, kunnes siirtyi Akasvayu Gironaan. Kešelj edusti seuraa vain kauden ajan, sillä hänet myytiin lainalle Köln 99ersille. Kausiksi 2008–2010 hän palasi kotimaansa KK Crvena zvezdaan. Elokuussa 2010 Kešelj siirtyi Olympiakosiin kolmivuotisella sopimuksella.
Wembley Arena

Wembley Arena (viralliselta nimeltään SSE Arena, Wembley) on sisähalli Lontoossa Englannissa. Rakennuksen toisella puolella sijaitsee Wembley Stadium. Wembley Arena on rakennettu vuoden 1934 Kansainyhteisön kisoja varten. Nykyisin rakennusta käytetään musiikki, urheilu -ja viihdetapahtumiin.
Wembley Arena remontoitiin samaan aikaan Wembley Stadionin kanssa, ja se avattiin yleisölle uudelleen 2. huhtikuuta 2006 Depeche Mode -yhtyeen konsertilla. Istumapaikkoja areenassa on 12 500, jolla se on Lontoon toiseksi suurin sisähalli O2 Arenan jälkeen.
1960-luvulla areenalla esiintyivät mm. The Beatles, Pink Floyd, The Rolling Stones ja David Bowie. Nykyisinkin areenassa pidetään joka vuosi paljon musiikkikonsertteja.
Areenalla on pidetty myös urheilutapahtumia, kuten nyrkkeilyä, uintia, jääkiekkoa ja koripalloa. Vuoden 1948 kesäolympialaisissa areenalla kisattiin nyrkkeilyssä, sukelluksessa, uinnissa ja vesipallossa.
Vuoden 2012 olympialaisten sulkapallo-ottelut ja rytminen voimistelu järjestettiin Wembley Arenalla.
Kerim Lechner

Kerim Lechner (s. 26. tammikuuta 1989) on itävaltalainen rumpali ja multi-instrumentalisti.
Lechner liittyi Decapitated-yhtyeeseen vuonna 2009, korvaten vuoden 2007 lopulla auto-onnettumuuden seurauksena menehtyneen Witold Kiełtykan. Lechner jätti yhtyeen erimielisyyksien vuoksi syyskuussa 2012. 
Vuoden 2014 lopulla Lechner aloitti kreikkalaisen Septicfleshin rumpalina. Tätä ennen Lechner toimi puolalaisen Behemothin väliaikaisena rumpalina.
Lechnerillä on sooloprojekti KRIMH, joka on julkaissut kolme albumia. Lechner soittaa kaikkia instrumentteja albumeilla.
Wojciech Wąsowicz

Wojciech Wąsowicz (s. kesäkuussa 1981) on puolalainen laulaja, joka toimi Decapitated-yhtyeen vokalistina vuosina 1999–2005.
Diskografia.
Decapitated
Anal Stench
Masachist
Mobiilikortti

Mobiilikortti on kanta-asiakaskortin tai jäsenkortin korvaava ohjelma matkapuhelimessa. 
Mobiilikortissa on pääsääntöisesti kaikki sama informaatio kuin vastaavassa muovikortissa. Magneettiraita on korvattu 2D-viivakoodilla, jota kassajärjestelmät ja viivakoodinlukijat osaavat lukea. Korttisovelluksen käyttäjä voi saada myös sähköisiä mainoksia puhelimeensa.
Maailmalla toimivat mm. Foursquare, Cardmobili, Loopt ja Shopkick sekä Motorola Mobile Loyalty-korttisovellus; Suomessa markkinoista kilpailevat Cardu, Intellipocket ja Mobiilikortti.
Hammerskins

Hammerskins (), myös Hammerskin Nation, on valkoista ylivaltaa kannattava skinhead-järjestö, joka toimii Yhdysvalloissa ja joissakin muissa maissa. Merkittävä osa sen toiminnasta koostuu RAC- ja ”white power” -tyylisen musiikin tuottamisesta ja promotoinnista (se järjestää muun muassa Hammerfest-nimistä musiikkitapahtumaa). Järjestöllä on väkivaltainen maine, ja sen jäseniä on tuomittu muun muassa uskonnollisten tilojen vandalisoinnista, afroamerikkalaisten tai etnisiin vähemmistöihin kuuluvien pahoinpitelyistä ja myös joistakin henkirikoksista.
Yhdysvaltalainen kansalaisjärjestö Anti-Defamation League kuvailee Hammerskinsiä ”kaikkein väkivaltaisimmaksi ja parhaiten organisoiduksi uusnatsien skinhead-ryhmäksi Yhdysvalloissa”.
Järjestön virallisen WWW-sivuston mukaan Hammerskin Nation on johtajaton ryhmä miehiä ja naisia, jotka ovat valinneet ”white power” -skinheadien elämäntyylin. Sivuston mukaan tällä verkostolla on monia tavoitteita, mutta ne voidaan summata David Lanen sanoilla ”We must secure the existence of our people and a future for White Children.” ()
Hammerskins-sivuston mukaan järjestöllä on Yhdysvalloissa vuonna 2010 seuraavat osastot: Confederate Hammerskins, Eastern Hammerskins, Midland Hammerskins, Northern Hammerskins, Northwestern Hammerskins ja Western Hammerskins. Lisäksi järjestöllä on organisoitua toimintaa ainakin Australiassa, Kanadassa, Uudessa-Seelannissa, joissakin Länsi-Euroopan maissa ja Unkarissa.
Suomessa.
Suomen Hammerskins tunnetaan myös nimellä Crew 38. 38 tulee kirjaimista C ja H, sanoista "Crew" ja "Hammer". Jäseniä lienee muutamia kymmeniä. Crew 38 toimii aktiivisimmin pääkaupunkiseudulla ja Jyväskylässä. Crew 38 järjestää äärinationalistisia musiikki- ja kamppailutapahtumia. Crew 38 on nykyään Hammerskins-verkoston täysjäsen.
Järjestön vaiheita.
Hammerskins perustettiin nimellä "Confederate Hammerskins" (CHS) Dallasissa Teksasissa 1980-luvulla. Ryhmä otti nimensä ja tunnuksensa (kaksi ristissä olevaa vasaraa) vuonna 1982 julkaistusta "The Wall" -elokuvasta (jossa fasismia tosin käsiteltiin paremminkin kriittisessä valossa). Se laajentui ja perusti osastoja myös muihin osavaltioihin ja myöhemmin Yhdysvaltain ulkopuolelle. 1990-luvulta 2000-luvun alkuun se oli Yhdysvaltain hallitseva skinhead-ryhmittymä, johon kuului enimmillään vähintään useita satoja jäseniä. Myöhemmin sen suosio maassa on kuitenkin hiipunut, ja tilalle on tullut monia pienempiä, kilpailevia skinhead-ryhmiä.
Telšiai

Telšiai on Liettuan länsiosassa sijaitseva kaupunki. Se on Telšiain läänin pääkaupunki ja Telšiain kunnallispiirin hallinnollinen keskus. Vuonna 2012 kaupungin väkiluvuksi arvioitiin 25 271.
Nimet.
Kaupunkia on kutsuttu kautta historian eri nimillä eri kielissä. Liettuankielisen nimen lisäksi kaupunkia on kutsuttu nimillä "Telsze" puolaksi, "Telsche" tai "Telschi" saksaksi ja tai .
Historia.
Telšiain kaupunki mainitaan ensimmäisen kerran kirjallisissa lähteissä vuonna 1450, mutta alue asutettiin jo 1300-luvulla. Eräiden arvioiden mukaan se sai kaupunginoikeudet 1500-luvulla ja alkoi kaupunkina kehittyä 1600-luvulla. Vuosi 1710 katkaisi kehityksen, kun Ruotsin armeija hyökkäsi kaupunkiin ja tuhosi sen miltei kokonaan. Samaan aikaan kaupungissa levinneeseen ruttoon kuoli suurin osa asukkaista.
Venäjän keisarikunnan vuosina kaupunki kuului ensin Vilnan kuvernementtiin. Myöhemmin perustetussa Kaunasin kuvernementissa Telšiai oli kihlakunnan hallintokeskus. Vuonna 1907 syttyi tulipalo, josta Telšiai selviytyi suuremmilta osin. Liettuan itsenäistyttyä kaupungin merkitys säilyi ja se tunnustettiin 1935 yhdeksi Liettuan keskeisimmistä kaupungeista. Kaupungin talous taantui kuitenkin neuvostoaikana, kunnes sitä on Liettuan uudelleenitsenäistymisen jälkeen elvytetty uudelleen. Monen muun paikkakunnan tavoin kaupungin asukasluku on kuitenkin pudonnut merkittävästi Neuvostoliiton loppuvuosista.
Hurts

Hurts on englantilainen synthpopduo Manchesterista, Englannista, ja se koostuu laulaja Theo Hutchcraftista (syntynyt 30. elokuuta 1986 Richmondissa) ja kosketinsoittaja-kitaristi Adam Andersonista (syntynyt 14. toukokuuta 1984 Manchesterissa). Yhtyeen esikoisalbumi "Happiness" julkaistiin 6. syyskuuta 2010 ja sen tunnetuimmat kappaleet ovat singlet ”Better Than Love” ja ”Wonderful Life”.
Ennen Hurtsin perustamista Hutchcraft ja Anderson olivat mukana The Bureau -nimisessä yhtyeessä, joka nimettiin myöhemmin Daggersiksi.
Heinäkuussa 2009 Hurts valittiin ”Päivän yhtyeeksi” guardian.co.uk-sivustolla ja BBC:n Sound of 2010 -äänestyksessä yhtye päätyi neljänneksi. Alkuvuodesta 2010 Hurts julkaisi ensimmäisen singlensä, ”Better Than Love”, ja teki ensimmäiset live-esiintymisensä. Yhtyeen esikoisalbumi "Happiness" julkaistiin 6. syyskuuta 2010, ja viikolla 37 siitä tuli vuoden nopeiten myyvä brittiläisen yhtyeen esikoisalbumi.
Mainostaakseen esikoisalbumiaan Hurts teki yhteistyötä kirjailija Joe Stretchin kanssa tuottaakseen Anna Frielin kertoman interaktiivisen kirjan. Sen voi löytää onlinemusiikkipalvelu Spotifysta nimellä ”a5m4”. Syyskuussa 2010 ilmoitettiin, että Hurtsin Ison-Britannian kiertue oli loppuunmyyty ja että Hurts tekisi yhteiskiertueen Scissor Sisters -yhtyeen kanssa myöhemmin samana vuonna.
Muinaisen Naran historialliset monumentit

Muinaisen Naran historialliset monumentit on Unescon maailmanperintöluettelon kohde Japanissa Naran kaupungissa. Siihen kuuluu viisi buddhalaista temppeliä, šintolainen pyhäkkö, arkeologinen alue ja metsä.
Historia.
Genmei siirsi Japanin pääkaupungin Fujiwarasta Naraan vuonna 710. Nara oli valtakunnan keskus 74 vuotta, ja aika tunnetaan Nara-kautena. Uusi pääkaupunki, Heijō-kyō, valittiin huolella, ja se rakennettiin kiinalaisen Chang'anin mukaan. Heijō-kyō oli 2 500 hehtaarin laajuinen, ja siellä asui parhaimmillaan noin 100 000 asukasta. Pääkadun pohjoisosassa sijaitsi Heijō-palatsi, jonka rakennukset peittivät 120 hehtaarin alueen.
Nara-kaudella oli keisarin suunnitelmissa buddhalaisuuden levittäminen. Keisari Shōmu rakennutti jokaiseen provinssiin temppeleitä. Vuonna 745 provinssitemppeleiden keskuspaikaksi rakennettiin Naraan Tōdai-ji. Japanin pääkaupunki siirrettiin vuonna 784 Nagaokaan, josta se siirrettiin yhdeksän vuoden päästä Kiotoon Heian-kyōhon. Naran pääkaupunkialueella alettiin viljellä riisiä. Temppelit säilyivät kuitenkin kunnossa, sillä niitä arvostettiin ja ne olivat keisarillisessa suojeluksessa.
Tōdai-ji ja Kōfuku-ji tuhoutuivat tulipalossa 1180, mutta molemmat temppelit rakennettiin pian uudelleen. Kōfuku-jin rakentamiseen käytettiin perinteistä japanilaista "wayō"-tyyliä. Tōdai-ji sai kuitenkin vaikutteita kiinalaisperäisestä "daibutsuyō"-tyylistä. Naran temppeleiden arvostus väheni selvästi Muromachi-kaudella (1333–1572). Monet temppelit kärsivät pahoin tulipaloissa, ja niitä peruskorjattiin uudelleen vasta Edo-kaudella (1615–1867).
Kohteet.
Unescon mukaan Naran historialliset monumentit täyttävät neljä maailmanperintöluetteloon pääsemiseksi vaadittavaa kriteeriä:
Maailmanperintökohteeseen kuuluvat seuraavat rakennukset ja alueet:
Hurrikaani Carol

Hurrikaani Carol oli luokan 3 hurrikaani, joka syntyi 25. elokuuta 1954 ja haihtui 1. syyskuuta, ja yksi pahimmista Yhdysvaltain Uuteen-Englantiin iskeneistä hurrikaaneista. Sen arvioidaan tehneen noin 460 miljoonan dollarin vahingot, minkä lisäksi se aiheutti 60 kuolonuhria.
Mainen kuvernööri Burton M. Cross julisti hätätilan osavaltioon.
Lorentz Creutz (nuorempi)

Lorentz (Lauritsa) Creutz nuorempi (1646–1698) oli suomalaiseen Creutzin aatelissukuun kuulunut vapaaherra. Hänen isänsä oli Lorentz Creutz vanhempi. 
Creutz oli Turun ja Porin läänin maaherra vuosina 1682–1698 sekä Suomen vuorityölaitoksen johtaja vuodesta 1683 lähtien. Hän oli perehtynyt Keski-Euroopassa raudanvalmistukseen ja perusti useita rautaruukkeja, kuten Forsbyn, Kauttuan, Kirjakkalan, Mathildedalin (ruukin ensimmäiset rakennukset) ja Teijon rautaruukit.
Creutz oli yksi merkittävimmistä ruotu- ja veropalkkalaitoksen sekä aatelisten läänitysten purkamisen eli reduktion toimeenpanijoista Suomessa. Hänen veljiään olivat Johan ja Carl Gustaf Creutz. 
Kreivitär, ruukinpatrunessa Hedvig Eleonora Stenbock (k. 1729) oli Creutzin puoliso vuodesta 1684.
Nikkōn pyhäköt ja temppelit

Nikkōn pyhäköt ja temppelit on Unescon maailmanperintökohde Japanissa, Nikkōn kaupungissa. Siihen kuuluu kaksi šintolaista pyhäkköä ja buddhalainen temppeli, jotka muodostuvat useista erillisistä rakennuksista.
Historia.
Nikkōn pyhäkköjen ja temppeleiden historia ulottuu 700-luvun lopulle, jolloin buddhalainen munkki Shodo rakensi ensimmäiset rakennukset Nikkōn rinteille. Alueen vuoria oltiin kuitenkin palvottu pitkään. Osa Futarasanin pyhäkön ja Rinnō-jin temppelin rakennuksista ovat tuolta ajalta.
Kamakura-shōgunaatti vakiinnutti asemiaan Kantōn alueella 1100-luvulla, minkä jälkeen Nikkō vahvisti asemiaan Kantōn keskeisenä hengellisenä keskuksena. Seutu kuitenkin hylättiin 1500-luvulla Muromachi-kaudella. Temppelien merkitys uudistui 1600-luvun alussa, kun alue valittiin Tōshō-gūn rakennuspaikaksi. Useasta rakennuksesta koostuva pyhäkkö rakennettiin Tokugawa-shōgunaatin perustajan Tokugawa Ieyasu mausoleumiksi.
Meiji-kaudella 1871 Nikkōn alueen pyhäköt päätettiin jakaa kolmeen rykelmään, ja jaon seurauksena syntyivät Futarasanin pyhäkkö ja Tōshō-gū, jotka menivät šintolaisille, ja buddhalainen Rinnō-ji. Nikkōn pyhäköt ja temppelit suojeltiin jo 1800-luvun lopulla, kun ne suojeltiin lain mukaan vuonna 1897.
Kohteet.
Kohde hyväksyttiin maailmanperintöluetteloon vuonna 1999. Se on kooltaan 51 hehtaaria ja sitä ympäröi 373 hehtaarin suojavyöhyke. Kohteeseen kuuluu kolme pyhää rakennuskokonaisuutta. Šintolainen Futarasanin pyhäkkö ja buddhalainen Rinnō-ji ovat saaneet alkunsa jo varhain 700- ja 800-luvuilla. Niiden uudemmat rakennukset ovat kuitenkin 1600-luvulla, jolloin niitä myös kunnostettiin. Tokugawa Ieyasun mausoleumi Tōshō-gū rakennettiin puolestaan 1600-luvun puolivälin tienoilla. 
ICOMOSin mukaan Nikkōn pyhäköt ja temppelit täyttävät kolme Unescon kriteeriä maailmanperintökohteelle (I, IV, VI). Nikkōn pyhäköt ovat arkkitehtonisesti ja taiteellisesti korkealaatuisia, ja tätä asiaa korostaa lisäksi rakennusten ja luonnon harmoninen yhteiselo. Pyhäköt edustavat Edo-kauden arkkitehtonista huippua, ja lisäksi pyhäköt ovat luonnollisten ympäristöjensa kanssa ainutlaatuinen esimerkki perinteisestä japanilaisesta uskonnollisesta keskuksesta.
Baseballin Euroopan-mestaruuskilpailut 2010

Baseballin seniorien Euroopan-mestaruuskilpailut käytiin Saksassa 23. heinäkuuta – 1. elokuuta. Mestaruuden voitti Italia. Kilpailuihin järjestettiin karsintaturnaukset kesällä 2008. Kaikkiaan 12 joukkuetta osallistui lopputurnaukseen.
Loppusarja C.
Alkulohkoissa pelatut keskinäiset ottelut laskettiin mukaan loppusarjan taulukkoon.
Lopulliset sijoitukset.
Euroopan mestari 2010
 &lt;br&gt;Italia
9. mestaruus
Daniel Glimmenvall

Daniel Glimmenvall (syntyjään Johansson, s. 10. syyskuuta 1974 Glimåkra, Ruotsi) on ruotsalainen uransa päättänyt jääkiekkopuolustaja, joka edusti viimeksi HockeyAllsvenskanissa pelaavaa Rögle BK:ta. 
Ura.
Glimmenvall on Glimma HK:n kasvatti. Hän kuitenkin pelasi ensimmäiset miesten pelinsä 17-vuotiaana kaudella 1991–1992 Rögle BK:n I-divisioonajoukkueessa. Glimmenvall oli nostamassa joukkuetta Elitserieniin keväällä 1992. Elitserienin tulokaskausi 1992–1993 toi hänelle 28 ottelussa tehot 2+4=6. New York Islanders varasi Glimmenvallin yhdeksännellä kierroksella numerolla 222 . Hän ei ole kuitenkaan pelannut Pohjois-Amerikassa. Glimmenvall edusti Rögleä kevääseen 1995 asti, kunnes hän siirtyi kaudeksi 1995–1996 HV71:n riveihin. Glimmenvall teki kaudella 1996–1997 yhden kauden maaliennätyksensä kahdeksalla osumallaan.
Kauden 1999–2000 Glimmenvall pelasi SM-liigaa nousijajoukkue Pelicansissa. Kausi oli hänelle tähän mennessä ainoa kokonainen ulkomailla. Pelicansin jälkeen Glimmenvall pelasi seuraavat kahdeksan kautta Brynäs IF:ssä, joista kaudella 2003–2004 hän oli joukkueen varakapteeni. Hän oli kevään 2007 pudotuspeleissä joukkueen tehokkain puolustaja tehoilla 1+5=6. Glimmenvall oli myös Brynäsin toiseksi paras pistemies Nicklas Bäckströmin kanssa. Viimeisellä Brynäs-kaudellaan hän siirtyi kevääksi 2008 Saksaan ja DEL-joukkue Adler Mannheimiin.
Röglen noustua keväällä 2008 takaisin Elitserieniin Glimmenvall palasi myös joukkueeseen. Varakapteenina pelannut Glimmenvall teki kaudella 2008–2009 tehot 3+17=20, mikä on hänen yhden kauden ennätys Elitserienissä. Glimmenvall on vuodesta 2009 toiminut Röglen kapteenina. Joukkue putosi keväällä 2010 takaisin HockeyAllsvenskaniin, mutta Glimmenvall teki huhtikuussa 2010 vuoden mittaisen jatkosopimuksen Röglen kanssa. Kaudella 2010–2011 hän oli tehoilla 6+22=28 HockeyAllsvenskanin puolustajien pistepörssin neljäs kolmen muun pelaajan kanssa.
Daniel Glimmenvall on syntyjään Daniel Johansson, mutta hän vaihtoi sukunimensä vuonna 2009 Glimmenvalliksi.
Maajoukkue.
Glimmenvall voitti alle 20-vuotiaiden MM-hopeaa vuosina 1993 ja 1994. Vuonna 1992 hän voitti alle 18-vuotiaiden EM-hopeaa.
Muuta.
Glimmenvallin veli Jakob Johansson pelasi hyökkääjänä Danielin kanssa Röglessä. Heidän serkkunsa Oscar ja Victor Fantenberg ovat myös jääkiekkoilijoita. Oscar pelaa puolustajana Linköping HC:ssa, Victor pelasi hyökkääjänä IF Troja-Ljungby:ssä. Kaikkien neljän serkku Joel Fantenberg pelasi 18 kautta Ruotsin alasarjoissa.
Tasavallan kokous

Tasavallan kokous () on Portugalin yksikamarinen parlamentti. Parlamenttiin kuuluu 230 jäsentä (port. "deputados"), jotka valitaan neljän vuoden välein. Maaliskuussa 2022 parlamentin puhemieheksi valittiin 163 äänellä Augusto Santos Silva, joka edustaa sosialistista puoluetta.
Parlamentti kokoontuu São Benton palatsissa Lissabonissa. 
Parlamentissa on kiintiöpaikkoja kahdelle diasporalle (kaksi paikkaa kummallekin): Euroopassa asuvat portugalilaiset ja Euroopan ulkopuolella asuvat portugalilaiset. 
Parlamentin toiminta.
Lainsäädäntötyötä tehdään valiokunnissa, jotka voivat olla joko pysyviä tai väliaikaisia. Esimerkki tällä hetkellä väliaikaisesta valiokunnasta on Portugali 2030 -strategian määrittelystä ja seurannasta vastaava valiokunta, joka aloitti toimintansa alkuvuodesta 2018.
Kansanedustajien odotetaan viettävän aikaa omissa vaalipiireissään maanantaisin. Täysistuntoja pidetään keskiviikkoisin, torstaisin ja perjantaisin.
Kaarlen palkinto

Kaarlen palkinto (myös Kaarlen päivän palkinto) on kustannusosakeyhtiö Gummeruksen vuodesta 1970 alkaen jakama kirjallisuuspalkinto omille kirjailijoilleen. Palkinto myönnetään vuosittain ansiokkaasta kirjallisesta teoksesta tai koko tuotannosta.
Palkinto on saanut nimensä Gummeruksen perustaja Kaarle Jaakko Gummeruksen mukaan.
Gummerus jakaa Kaarlen palkinnon kaunokirjailijalle, tietokirjailijalle (vuodesta 2016) ja suomentajalle. Vuonna 2017 palkintosumma oli kaunokirjailijalle 5 000 euroa, tietokirjailijalle 3 000 euroa ja kääntäjälle 2 000 euroa.
Kaarlen palkinnon voittajat.
Lähde
Polish Assault

Polish Assault on neljän puolalaisen death metal -yhtyeen yhteinen split-albumi, joka on julkaistu vuonna 2000.
Levyllä soittavat yhtyeet Decapitated, Yattering, Lost Soul ja Damnable.
Kappalelista.
Decapitated
Yattering
Lost Soul
Damnable
Kokoonpanot.
Decapitated
Yattering
Lost Soul
Damnable
Scandinavian Metal Attack

Scandinavian Metal Attack on kokoelmalevy, joka on julkaistu vuonna 1984. Levyllä esiintyy ainoastaan pohjoismaisia yhtyeitä.
Albumilla soittavat yhtyeet Bathory, Oz, Trash, Spitfire, ja Zero Nine.
Kokoonpanot.
Bathory
Oz
Spitfire
Trash
Zero Nine
Börje Forsberg

Börje Forsberg (22. kesäkuuta 1944 – 14. syyskuuta 2017) oli ruotsalainen musiikkituottaja.
Forsberg omisti levy-yhtiö Black Mark Recordsin, joka on julkaissut kaikki Bathory-yhtyeen albumit. Hän oli Bathoryn perustajan Thomas "Quorthon" Forsbergin isä.
Aaken ja Sakun kesäkeittiö

Aaken ja Sakun kesäkeittiö oli suomalainen Storyfilmin tuottama vuonna 1999 valmistunut kymmenenosainen ruoka-aiheinen televisio-ohjelma. Ohjelma ensiesitettiin MTV3-kanavalla kesä-elokuussa 1999 sunnuntai-illan ohjelmistossa. Seuraavana vuonna MTV3 esitti osan sarjan jaksoista uusintana.
Formaatti.
Ohjelmassa Aake Kalliala ja Sakari Kuosmanen kokkasivat Saimaan saaristossa. Jokaisessa jaksossa valmistettiin yksi pääruoka, alkupala ja jälkiruoka. Ruoka-tarvikkeet hankittiin Mikkelin torilta, lähitiloilta, kalastettiin tai poimittiin metsästä. Ohjelmassa käytiin myös läpi eri ruokalajeja, joita kesämökillä voidaan valmistaa. Ohjelmassa esiintyi myös eri vierailijoita, joista suurin osa oli julkisuuden henkilöitä.
Metal Mind Productions

Metal Mind Productions on puolalainen rock- ja metallimusiikkiin painottuva levy-yhtiö, joka on perustettu vuonna 1987.
Filip Hałucha

Filip Hałucha (s. 14. lokakuuta 1980) on puolalainen basisti. Hän on toiminut yhtyeissä Vesania, UnSun, Masachist, Rootwater ja Decapitated.
Diskografia.
Vesania
UnSun
Rootwater
Masachist
Gortal
So I Scream
Decapitated
Jogi-karhu (elokuva)

Jogi-karhu () on 17. joulukuuta 2010 ensi-iltansa saanut yhdysvaltalainen komediaelokuva. Se perustuu Hanna-Barberan animaatiosarjaan "Jogi-karhu". Elokuvan ohjasi Eric Brevig ja käsikirjoituksesta vastasivat Brad Copeland, Joshua Sternin ja Jeffrey Ventmilia. Pääosassa näyttelevät muun muassa Anna Faris ja Tom Cavanagh. Jogi-karhun ääniroolissa esiintyy Dan Aykroyd ja hänen kaverinsa Bobon äänenä Justin Timberlake.
Suomen ensi-ilta oli 28. tammikuuta 2011.
Juoni.
Luontodokumentteja tekevä Rachel saapuu Jellystone kansallispuistoon, joka on menettänyt ihmisten kiinnostuksen ja tekee taloudellisesti tappiota. Pormestari Brown on päättänyt tämän johdosta sulkea puiston ja myydä alueen. Tämä tarkoittaisi sitä etteivät perheet enää voisi viettää aikaa luonnossa, kun taas Jogi ja Boo-Boo joutuisivat pois puistosta, jossa he ovat eläneet koko elämänsä. Jogi päättää todistaa olevansa älykkäämpi, kuin tavallinen karhu ja yrittää pelastaa kansallispuiston yhdessä ystävänsä Boo-Boon ja puistonvartija Smithin, sekä Rachelin kanssa.
Tuotanto.
Lokakuussa 2008 Hollywood Reporter julkisti Jogi-karhuun pohjautuvan elokuvan olevan työn alla, joka yhdistäisi muun muassa elokuvan tapaan elävät näyttelijät CGI-tekniikalla luotujen hahmojen kanssa. Alun perin elokuvan ohjaajaksi oli kaavailtu Ash Brannon, mutta tuotantoryhmä päätti vaihtaa ohjaajan lisättyään projektiinsa CGI-tekniikkaa, jonka myötä ohjaajaksi palkattiin Eric Brevig.
Marraskuussa 2009 elokuvan pääroolit julkistettiin olevan vielä neuvotteluvaiheessa, joihin oli valittu Anna Faris, Dan Aykroyd ja Justin Timberlake.
Arvioita.
"Turun Sanomien" Päivi Valotie piti "Jogi-karhua" meluisana liukuhihnatuotantona, jota muodikas ekologinen sanoma ei pelasta. 3D-tietokoneanimaatiota ja elävää kuvaa yhdistävässä lastenkomediassa suomenkielisen dubbauksen teennäisyyden huomaa hänestä etenkin ihmishahmojen kohdalla.
Portagen ufo

Portagen ufo ja siihen liittynyt ufon takaa-ajo on tunnetuimpia modernin ajan ufohavaintoja. Tapaus sattui Yhdysvalloissa Ohion osavaltion Portagen piirikunnassa vuonna 1966. 
Apulaissheriffit Dale F. Spaur ja Wilbur Neff tutkivat Ravennan lähellä hylättyä autoa. Kello oli viisi aamulla. Huriseva, kirkas jalkapallon muotoinen esine nousi metsän takaa. Se siirtyi poliisiauton päälle 50 m autosta ylöspäin. Kohteen pohja oli valaiseva ja yläosa pimeämpi. Kun kohde lähti liikkeelle itään, miehet seurasivat sitä autolla 86 mailia. 
Ufon näkijäksi leimautui lähinnä Dale F. Spaur, vaikka ilmiöllä oli useita todistajia. Spaur joutui naurunalaiseksi ja hänen uransa ja avioliittonsa menivät pilalle. Tapaus on Hynekin ufoluokituksen 2. asteen lähituntumien tyyppiesimerkkejä.
Adrian Kowanek

Adrian Kowanek (s. 4. lokakuuta 1977) on puolalainen muusikko ja laulaja. Hän on death metal -yhtye Atrophia Red Sunin vokalisti sekä on toiminut aiemmin myös Decapitatedissa.
Onnettomuus.
29. lokakuuta 2007 Decapitatedin kiertuebussi törmäsi puurekkaan Homelissa, Venäjän ja Valko-Venäjän rajalla. Kowanek ja Witold Kiełtyka loukkaantuivat vakavasti. Heidät uskottiin olleen viety Moskovaan, mutta myöhemmin kävi ilmi heidän saaneen hoitoa Novozybkovissa, jossa he viettivät aikansa. Muutama päivä myöhemmin Kiełtyka kuoli saamiinsa vammoihin, mutta Kowanek toipui onnettomuudesta.
Vuonna 2008 Kowanek jätti Decapitatedin yhtyeen jäädessä tauolle.
Diskografia.
Atrophia Red Sun
Decapitated
Crionics
Yogi Bear’s Gold Rush

Yogi Bear’s Goldrush (myös Yogi Bear in: Yogi Bears Goldrush) on GameTekin vuonna 1994 Game Boylle julkaisema tasohyppelypeli. Peli perustuu animaatiohahmoon Jogi-karhu.
Juoni.
Jogi-karhun täytyy pelastaa Jellystonen kansallispuisto, kun Jake niminen aave on varastanut heidän rahat, jolla puisto säilyisi läpi talven. Jake on kätkenyt rahat 12 eri piilopaikkaan ympäri puistoa ja pelaajan on tarkoitus etsiä ne Jogilla kuudelta eri kentältä.
Pelattavuus.
Pelin nimikkohahmo Jogi liikkuu sivuttain vasemmalle ja oikealle, ja ainut tapa tappaa vastaan tulevat viholliset on hypätä niiden päälle. Kuitenkin joitain vihollisia ei voi tappaa ja niitä täytyy vain vältellä, sillä Jogilla ei ole käytössään aseita. Lisäksi pelin matkalla on erinäisiä ansoja ja rotkoja.
Pelin aikana on myös tarkoitus kerätä mahdollisimman paljon eväskoreja, joista saa yhden lisäelämän mikäli saa kerättyä 100 eväskoria. Lisäksi hahmon energiaa saa lisättyä keräämällä "1-UP" ikoneja. Eri kenttiin on myös piilotettu salaisia ovia ja alueita, joissa sijaitsee rahakätköt. Pääsemällä kätköihin pelaajan on kerättävä 25 kultakolikkoa, joista saa yhden kultapalkin, joita puolestaan täytyy kerätä yhteensä kaksitoista.
Yogi Bear’s Cartoon Capers

Yogi Bear’s Cartoon Capers (myös Adventures of Yogi Bear ja Yogi Bear) on Blue Turtlen kehittämä tasohyppelypeli, joka on julkaistu vuonna Super Nintendo Entertainment Systemille ja Sega Mega Drivelle. Peli perustuu animaatiohahmoon Jogi-karhu. 
Juoni.
Jogi-karhun täytyy pelastaa Jellystonen kansallispuisto huomatessaan sen tilalle olevan rakenteilla kemikaalitehtaita. Estääkseen tämän hänen täytyy kerätä mahdollisimman paljon eväskoreja ja taistella vastaan tulevia vihollisia, kuten näätiä ja haisunäätiä.
Alf Rehn

Ari Alf Mikael Rehn (s. 21. maaliskuuta 1972 Turku) on innovaation, designin ja johtamisen professori Tanskan Odensessa sijaitsevaan Syddansk Universitetin (SDU) teknisessä tiedekunnassa. 
Vuonna 2009 Rehn sai kansainvälistä tunnustusta "Thinkers 50" -listalla, jonka nousevia ajattelijoita listaavassa "gurututkassa" ("guru radar") hänen sijoituksensa oli 13. Vuonna 2011 hänet nimettiin listalle uudelleen. Suomen Thinkers 20 -listalla Rehn oli kolmantena Nordic Business Report -lehden valitessa Suomen suurimpia bisnesajattelijoita elokuussa 2012. 
Rehn on valmistunut taloustieteiden maisteriksi Åbo Akademista vuonna 1997 ja tekniikan tohtoriksi Tukholman Kuninkaallisesta teknillisestä korkeakoulusta vuonna 2002.
Vuodesta 2004 hän on toiminut Åbo Akademin liiketaloustieteen professorina. Aiemmin hän toimi professorina Kuninkaallisessa teknillisessä korkeakoulussa Tukholmassa. Hän asuu Kööpenhaminassa.
Rehnin luottamustoimiin kuuluvat muun muassa Turun Osuuskaupan, Nordic Business Forumin ja Logomon hallitusjäsenyydet.
Kesäkuussa 2018 Alf Rehnin nousi julkisuuteen hänen kirjoitettuaan Facebook-kommenttiinsa, että Kristillisen liiton entinen puheenjohtaja Päivi Räsänen pitäisi "lähettää hevon helvettiin" ja "karkottaa maasta hygieniasyistä" Räsäsen julkaistua tiedotteen jossa hän puolusti väitetyn osallistumisen homojen eheyttämistoimintaan Pori Jazzin toimitusjohtajan paikalta potkut saanutta Aki Ruotsalaa ja virkamatkallaan abortinvastustajien tilaisuuteen osallistunutta ulkoministeri Timo Soinia. Aiemmin Rehn on vastustanut vihapuhetta ja pitänyt sitä merkittävänä syynä muutossaan Tanskaan professoriksi:" Rehnin mukaan maassa on paljon vihaa, kiukkua, salaliittoteorioita ja houreita sekä äänekkäitä vähemmistöjä. On vihapuheen ja aggressiivisen populismin normalisointia, byrokratiarumbaa, hitautta ja muutosvastarintaa.".
Tupasluikka

Tupasluikka ("Trichophorum cespitosum") on suolla mättäinä kasvava sarakasveihin kuuluva tuulipölytteinen kasvilaji.
Tupasluikan varret muodostavat tiiviitä mättäitä. Kasvin korkeus on 20–30 senttimetriä. Varren päässä on kukinto, joka on vaaleanruskea, noin viiden millimetrin pituinen tähkä. Tupasluikka jaetaan kahteen alalajiin: nevatupasluikka ("Trichophorum cespitosum" subsp. "cespitosum") ja nummitupasluikka ("Trichophorum cespitosum" subsp. "germanicum").
Tupasluikkaa tavataan Länsi- ja Pohjois-Euroopassa, Pohjois-Amerikan itäosassa sekä paikoin Aasiassa yhtä pohjoisessa. Suomessa lajia esiintyy koko maassa, se on Kainuussa ja Lapissa huomattavasti yleisempi kuin etelämpänä.
Australian edustajainhuone

Australian edustajainhuone () on Australian parlamentin alahuone. Edustajainhuoneeseen kuuluu 151 jäsentä. Edustajat valitaan kolmen vuoden välein pidettävissä vaaleissa ellei kenraalikuvernööri hajota parlamenttia aikaisemmin. Ehdokkaiden täytyy täyttää seuraavat ehdot voidakseen asettua ehdolle:
Edustajainhuoneen puhemiehenä on toiminut vuodesta 2022 työväenpuolueen Milton Dick.
Viimeisimmät vaalit pidettiin vuonna 2022, jossa työväenpuolue sai 77 paikkaa, ja uudeksi pääministeriksi nousi Anthony Albanese.
Raghuram Rajan

Raghuram Govind Rajan (s. 3. helmikuuta 1963 Bhopal, Intia) on Chicagon yliopiston taloustieteen professori.
Hän on aiemmin, 2003–2006, ollut Kansainvälisen valuuttarahaston pääekonomisti, ja siinä tehtävässä ollessaan hän Yhdysvalloissa vuonna 2005 pidetyssä keskuspankkisymposiumissa, joka oli omistettu Yhdysvaltain keskuspankin pääjohtajan tehtävät jättäneelle Alan Greenspanille, ennakoi parin vuoden kuluttua Yhdysvalloista alkaneita rahoitusmarkkinahäiriöitä, jotka lopulta laajenivat maailmanlaajuiseksi finanssikriisiksi. Rajan on kertonut tilaisuudesta teoksessaan "Fault Lines" (2010), jossa hän analysoi finanssikriisin syitä.
Rajan aloitti Intian keskuspankin pääjohtajana syyskuussa 2013. Hän ilmoitti kesäkuussa 2016 siirtyvänsä tieteelliseen työhön toimikautensa päättyessä 4. syyskuuta 2016.
Dominique Cuperly

Dominique Cuperly (s. 5. syyskuuta 1952 Chaumont) on ranskalainen jalkapallovalmentaja ja entinen keskikenttäpelaaja. Hän toimii qatarilaisen Lekhwiyan päävalmentajana.
Pelaajaura.
Keskikentällä pelannut Cuperly vietti koko uransa Ranskassa 1970-, ja 1980-luvulla. Hän edusti muun muassa Metzia ja Auxerrea.
Valmennusura.
Cuperly aloitti valmentamisen Ranskassa vuonna 1985 entisen seuransa Auxerren apuvalmentajana. Hän toimi ensimmäisen kerran päävalmentajan roolissa Grenoblessa kaudella 2003-2004.
Heinäkuussa 2010 Cuperly nimitettiin Marokon maajoukkueen apuvalmentajaksi, mutta sai toimia marraskuuhun asti väliaikaisena valmentajana Eric Geretsin ollessa vielä Al-Hilalin päävalmentajana. Hän valmensi Marokossa Geretsin apuvalmentajana kaksi vuotta. Geretsin siirtyessä qatarilaiseen Lekhwiyaan lokakuussa 2012 Cuperly seurasi belgialaista uuteen seuraan apuvalmentajaksi.
Kivikkokipittäjä

Kivikkokipittäjä eli aikaisemmalta nimeltään kapinrastas ("Chaetops frenatus") on Etelä-Afrikassa endeemisenä elävä varpuslintu. Lajin heimosta ei ole täyttä varmuutta, mutta BirdLife Suomi luokittelee sen kaljukkaisiin.
Taksonomia.
Kivikkokipittäjän luokittelu on heimojen osalta horjuvaa. Laji luokiteltiin pitkään kuuluvaksi rastaisiin. Sittemmin Laji luetaan useimmiten kuuluvaksi timaleihin, kaljukkaisiin tai omaan heimoonsa "Chaetopidae".
Koko ja ulkonäkö.
Kooltaan kivikkokipittäjä on 23–25 cm. Selästään ja siivistään kapinrastaskoiras on väritykseltään tumman harmaa. Pää on harmaa ja päässä on selkeä valkoinen viiksijuova. Vatsa ja perä ovat väriltään kastanjanruskeat ja pitkä pyrstö on musta. Naaraat ja nuoret linnut ovat väriltään koirasta vaaleampia eikä viiksijuova ole niillä yhtä selkeä.
Elintavat.
Kivikkokipittäjää tavataan ainoastaan Etelä-Afrikan eteläkärjestä. Lajin elinympäristöä ovat kivikkoiset vuortenrinteet ja kukkulat. Kivikkokipittäjät liikkuvat yleensä pienissä ryhmissä, joissa on yksi hallitseva pari ja muut linnut ovat yleensä niiden jälkeläisiä. Nuoret, pesimättömät, kapinrastaat osallistuvat kuoriutuneiden poikasten ruokintaan ja naaraat myös munien hautomiseen ja pesän rakentamiseen. Lajin pesä sijaitsee maahan ruohoista, oksanpätkistä ja lehdistä. Naaras munii kaksi valkoista munaa. Kapinrastaan ravintoa ovat hyönteiset ja muut pienet selkärangattomat, joita se etsii maasta.
Aphrodite World Tour

Aphrodite World Tour on australialaisen laulajan Kylie Minoguen yhdestoista konserttikiertue. Kiertue markkinoi hänen "Aphrodite"-albumiaan. Kiertue alkoi Herningistä Tanskasta 19. helmikuuta 2011. Kiertue saapui myös Suomeen heti kiertueen alkumetreillä 22. helmikuuta 2011. Kiertue oli nimeltään Aphrodite: Les Folies Tour Euroopassa ja Australiassa ja Aphrodite Live Aasiassa, Pohjois-Amerikassa ja Afrikassa.
Soittolista.
Act 1
Act 2
Act 3
Act 4
Act 5
Act 6
Act 7
Encore
FK Sibir Novosibirsk

FK Sibir Novosibirsk () on jalkapalloseura Novosibirskistä. Se pelaa Venäjän 1. divisioonassa.
Historia.
FK Sibir Novosibirsk perustettiin vuonna 1936 ja se on sittemmin yhdeksällä eri nimellä pelannut Venäjän ja Neuvostoliiton eri sarjatasoilla. Sibir nousi kauden 2009 päätteeksi ensi kertaa Venäjän pääsarjatasolle. Sibir eteni Venäjän cupin finaaliin 2010, mutta hävisi sen Zenit Pietarille 0–1. Se pääsi kuitenkin Eurooppa-liigaan kaudelle 2010–2011, koska Zenit oli jo varmistanut pääsynsä Mestarien liigaan.
Nachzehrer

Nachzehrer on black metal -yhtyeen Satanic Warmasterin neljäs studioalbumi, joka julkaistiin 18. elokuuta 2010.
Tulilude

Tulilude ("Pyrrhocoris apterus") on lyhytsiipinen ja räikeänvärinen ludelaji. Se on Suomessa harvinainen tulokaslaji.
Koko ja ulkonäkö.
Aikuinen tulilude on 9–11 mm pitkä, hivenen pitkänomainen ludelaji. Hyönteinen on väritykseltään räikeän punamusta, ja siipien keskellä on pyöreät mustat täplät. Pää on kokonaan musta. Tieteellisen lajinimen ("apterus" = siivetön) mukaisesti siivet ovat yleensä lyhyet, eivätkä sovellu lentämiseen. Satunnaisesti tavataan kuitenkin myös pitkäsiipisiä yksilöitä.
Toukat eli nymfit ovat kirkkaanpunaisia. Niiden pää, keskiruumiin keskiosa ja siipiaiheet ovat kuitenkin mustat.
Suomessa tuliludetta muistuttavia, punamustia ludelajeja ovat erittäin yleinen verilude ("Corizus hyoscyami") sekä lounaissaariston harvinainen ritarilude ("Lygaeus equestris").
Levinneisyys.
Tuliludetta tavataan yleisenä koko Euroopassa Skandinavian eteläosiin asti. Suomessa tulilude on kuitenkin varsin tuore ja harvinainen tulokas. Imatralta löydettiin vuonna 2010 tuliludepopulaatio, joka on niin runsas, että laji lienee elänyt alueella jo muutamien vuosien ajan ennen löytymistään. Lisäksi lajista tunnetaan vuosikymmenten takaa Helsingistä yksittäinen, mitä ilmeisimmin maahan ihmisen mukana kulkeutunut yksilö.
Elintavat.
Tulilude viihtyy puistossa ja puutarhoissa, missä se elää usein isoissa ryhmissä. Luteet nauttivat ravinnokseen erityisesti lehmusten ja malvojen kasvinesteitä.
Kaarlo Kalliala

Kaarlo Lauri Juhani Kalliala (s. 3. marraskuuta 1952 Helsinki) on suomalainen pappi ja teologi. Hän toimi Turun arkkihiippakunnan piispana vuosina 2011–2021.
Elämä.
Kalliala valmistui ylioppilaaksi Vaasan lyseosta vuonna 1971 ja teologian kandidaatiksi (vastaa nykyistä teologian maisteria) Helsingin yliopistosta 1977. Hänet vihittiin samana vuonna papiksi Vaasassa. Teologian lisensiaatiksi Kalliala valmistui Helsingin yliopistosta vuonna 1982. Hän on tutkinut roomalaiskatolisen teologin Karl Rahnerin ajattelua ja erityisesti Rahnerin käsitystä sakramentaalisesta todellisuudesta.
Vuonna 1977 Kalliala toimi seurakunnan virallisena apulaisena Alahärmässä ja vuonna 1978 vt. kirkkoherrana Kaskisissa. Vuosina 1979–1982 hän toimi Helsingin yliopistossa vs. dogmatiikan assistenttina. Kalliala työskenteli merimiespastorina Rotterdamin suomalaisessa merimieskirkossa 1983–1989. Hän oli Turun ja Kaarinan seurakuntayhtymän diakoniajohtaja 1989–1998. Näihin vuosiin osui myös Suomea kohdannut lama, joka teki diakoniatyöstä erityisen tärkeää ja haastavaa. Vuodesta 1998 Kalliala toimi Turun tuomiokapitulin hiippakuntadekaanina. Kalliala valittiin Turun arkkihiippakunnan piispaksi lokakuussa 2010, ja silloinen arkkipiispa Kari Mäkinen vihki hänet piispanvirkaan loppiaisena 6. tammikuu 2011. Kalliala luovutti virkansa tunnukset ja jäi eläkkeelle 31. tammikuuta 2021.
Kallialalla oli piispana toimiessaan useita luottamustehtäviä. Hän on toiminut muun muassa Suomen evankelis-luterilaisen kirkon diakonian ja sielunhoidon toimikunnan puheenjohtajana 2012–2016, Rikosseuraamusalan hengellisen työn neuvottelukunnan puheenjohtaja 2012–2021 sekä Kirkon diakonian neuvottelukunnan puheenjohtaja vuodesta 2017–2020. 
Piispana ollessaan Kalliala toimi useissa eri rooleissa uskontodialogin ja uskonnollisten toimijoiden välisen yhteistyön edistämisessä. Hän on toiminut Kirkko ja islam -työryhmän puheenjohtajana 2014–2016, Kirkon uskontojen kohtaamisen toimikunnan puheenjohtajana vuodet 2017–2019, uskontojenvälistä vuoropuhelua edistävän Euroopan uskontojohtajien neuvoston (ECRL) jäsenenä vuodet 2011–2020 sekä Uskontojen yhteistyöfoorumi Suomessa – USKOT-foorumin hallituksen varapuheenjohtajana 2013–2017 ja puheenjohtajana 2017–2019. 
Kalliala on aktiivinen sosiaalisessa mediassa ja on kirjoittanut runsaasti kolumneja muun muassa "Turun Sanomiin", "Kotimaahan" ja "Maaseudun Tulevaisuuteen". Hän toimi myös Turun arkkihiippakunnan vuosijulkaisun "Tuoreen oliivipuun" "lehden" päätoimittajana vuodet 1999–2010.
Yksityiselämä.
Kaarlo Kallialan isoisä oli pankinjohtaja Kaarlo Julius Kalliala.
Kalliala on naimisissa ja hänellä on kaksi aikuista lasta.
Nils Ahnlund

"Nils" Gabriel Ahnlund (23. elokuuta 1889 Uppsala – 11. tammikuuta 1957) oli ruotsalainen historioitsija.
Nils Ahnlund oli professori Olof Ahnlundin ja Hilda Svenssonin poika. Hän oli naimisissa kirkkoherra Emil Hallbergin Lisa-tyttären kanssa. Hän itse oli Knut Ahnlundin isä.
Vuonna 1908 Ahnlundista tuli ylioppilas Uumajassa, ja tämän jälkeen hän aloitti oppiuransa Uppsalan yliopistossa. Hänestä tuli Harald Hjärnen oppilaita, ja hän sai tohtorihatun vuonna 1918 teoksellaan "Gustaf Adolf inför tyska kriget". Vuosina 1916–1926 hän oli "Svenska Dagbladetin" poliittinen toimittaja. Vuonna 1923 hänestä tehtiin Tukholman korkeakoulun dosentti. Viisi vuotta myöhemmin hänet valittiin koulun historian professoriksi. Vuonna 1941 hänet valittiin Ruotsin akatemiaan. Hänet valittiin myös Suomen Tiedeakatemiaan.
Verilude

Verilude ("Corizus hyoscyami") on yleinen punamusta ludelaji.
Koko ja ulkonäkö.
Verilude on 8,5–10,3 mm pitkä, leveyttään selvästi pitempi, melko karvainen ludelaji. Väritys on räikeän punamusta. Keskeisinä tuntomerkkeinä selkäpuolella, siipien välissä sijaitsevan ns. pikkukilven kärki on punainen ja eläimen otsalle ulottuu leveä, punainen raita. Siipien kärkikalvo on yksivärisen musta.
Nymfit ovat punertavan tai kellertävän ruskeita.
Levinneisyys.
Verilude on laajalle levinnyt laji, jota tavataan suurimmassa osassa Eurooppaa ja idässä aina Kiinaan ja Venäjän kaukoitään asti. Suomessa laji on yleinen Kuusamon korkeudelle saakka.
Elintavat.
Muiden ruskoluteiden tapaan laji talvehtii täysikasvuisena. Talvehtineet yksilöt pariutuvat touko-kesäkuussa ja nymfejä voi löytää elokuun lopulle saakka. Verilude suosii hiekkaista maaperää ja sitä tavataan yleisenä avoimilla, lämpimillä niityillä sekä joutomaa-alueilla. Lude nauttii ravinnokseen kasvien nesteitä ja ruokailee erityisesti voikukissa, ohdakkeissa sekä kaunokeissa.
Jean-Luc Grand-Pierre

Jean-Luc D. Grand-Pierre (s. 2. helmikuuta 1977 Montréal, Québec, Kanada) on kanadalainen uransa lopettanut jääkiekkopuolustaja. Hänet tunnettiin isokokoisena ja fyysisenä rightin puolustajana, mutta hän oli myös hyvä luistelija ja alivoimapelaaja. Tarvittaessa Grand-Pierre osasi myös tapella. Hän pelasi urallaan yhteensä 269 NHL-ottelua tehoin 7+13=20. Jäähyminuutteja kertyi 311.
Ura.
Grand-Pierre pelasi vuodet 1993–1997 QMJHL:ssä. Kauden 1993–1994 hän pelasi Beauport Harfangsissa ja seuraavat kolme kautta Val-d'Or Foreursissa. Kesällä St. Louis Blues varasi Grand-Pierren seitsemännellä kierroksella numerolla 179. Hän ei kuitenkaan siirtynyt pelaamaan Bluesiin, kun Grand-Pierren oikeudet kaupattiin toisen kierroksen ja kolmannen kierroksen varausvuoron kanssa Buffalo Sabresiin vaihdossa Juri Hmiljeviin ja kahdeksannen kierroksen varausvuoroon maaliskuussa 1996. Hän siirtyi Sabresin organisaatioon kaudeksi 1997–1998. Grand-Pierre debytoi NHL:ssä kaudella 1998–1999, jolloin hän pelasi 16 ottelua tehden yhden syöttöpisteen. Kaudella 1999–2000 Grand-Pierre pelasi 11 ottelua ilman tehopisteitä. Kesäkuussa 2000 hän siirtyi uuteen NHL-joukkueeseen Columbus Blue Jacketsiin. Grand-Pierre vakiinnutti paikkansa joukkueessa heti ensimmäisellä kaudellaan 2000–2001, jolloin hän pelasi 64 ottelua tehoin 1+4=5. Seuraava kausi 2001–2002 toi Grand-Pierrelle puolestaan 81 ottelussa tehot 2+6=8, joka on hänen yhden kauden piste-ennätyksensä NHL:ssä. Samalla kaudella syntyi myös Grand-Pierren yhden kauden jäähyennätys 90 minuutilla. Heinäkuussa 2002 hän teki kaksivuotisen jatkosopimuksen Blue Jacketsin kanssa.
Joulukuussa 2003 Grand-Pierre kaupattiin Atlanta Thrashersiin. Joukkue asetti hänet siirtolistalle, josta Washington Capitals nappasi Grand-Pierren maaliskuussa 2004. hän pelasi HockeyAllsvenskanin IF Troja-Ljungbyssä. Grand-Pierre jatkoi pelejään Euroopassa kaudella 2005–2006 hänen pelatessa Saksan DEL-liigan EV Duisburg Die Füchsessä. Hän teki siellä tehot 10+9=19 ollen joukkueen eniten maaleja tehnyt puolustaja. Kauden 2006–2007 Grand-Pierre pelasi samaa sarjaa DEG Metro Starsin joukkueessa, jossa hän oli tehoilla 9+14=23 jälleen joukkueensa eniten maaleja tehnyt puolustaja. Grand-Pierre teki heinäkuussa 2007 yksivuotisen sopimuksen New Jersey Devilsin kanssa, mutta hän ei pelannut kaudella 2007–2008 otteluakaan NHL:ssä, vaan koko kausi kului farmijoukkue Lowell Devilsissä. Grand-Pierre palasi kaudeksi 2008–2009 Duisburgiin.
Kaudeksi 2009–2010 Grand-Pierre siirtyi yksivuotisella sopimuksella Leksandiin. Hän kuitenkin aloitti kautensa lainalla norjalaisessa Stjernen Hockey:ssä, jossa Grand-Pierre pelasi seitsemän ottelun verran. Tammikuussa 2010 hän teki Leksandin kanssa kaksivuotisen jatkosopimuksen. Kauden 2010–2011 Grand-Pierre aloitti 15. lokakuuta asti kestävällä lainasopimuksella SM-liigajoukkue TPS:ssä. Kauden loppuun hän pelasi Leksandissa, mutta ennen seuraavan kauden alkua osapuolet purkivat sopimuksen.
Muuta.
Grand-Pierre on haitilaista syntyperää. Hänen serkkunsa on entinen NHL-pelaaja Georges Laraque.
Stig Jägerskiöld

Stig Axel Fridolf Jägerskiöld (20. huhtikuuta 1911 Göteborg – 14. syyskuuta 1997 Danderyd) oli ruotsalainen oikeustieteen professori ja historioitsija.
Stig Jägerskiöld oli eläintieteilijä Leonard Jägerskiöldin poika. Vuonna 1950 hän meni naimisiin kauppiaan tyttären Marianne Propstin kanssa. 
Vuonna 1937 Jägerskiödistä tuli historian dosentti kun hän väitteli tohtoriksi Uppsalan yliopistossa teoksellaan "Sverige och Europa 1716-1718: studier i Karl XII:s och Görtz utrikespolitik". Seuraavana vuonna hänestä tehtiin Ruotsin ulkoministeriön attasea. Vuosina 1939–1940 hän oli lehdistöattasea Helsingissä. 
Jägerskiöld luki samaan aikaan oikeustiedettä ja aloitti uransa Tukholman yliopistossa 1940-luvulla. Vuonna 1960 hänestä tuli Lundin yliopiston professori. Hän kirjoitti biografian sukulaisestaan Gustaf Mannerheimista.
Sven Tunberg

"Sven" August Daniel Tunberg (1. helmikuuta 1882 Öglunda, Länsi-Götanmaa - 5. joulukuuta 1954) oli ruotsalainen historioitsija.
Tunbergista valmistui filosofian tohtori Uppsalasta 1911. Samana vuonna hänestä tuli historian dosentti ja vuonna 1919 Tukholman yliopiston historian professori. Tukholmassa hän myös oli myös yliopiston rehtorina 1927–1949.
Tunberg oli "Historisk tidskriftin" toimittaja 1921–1933, myöhempinä vuosina Yngve Lorentsin kanssa. Hänen tieteellinen teoksensa käsittelevät muun muassa keskiaikaa. Hän löysi Firenze-listan Italiasta 1900-luvun alussa.
Hän oli mukana Samfundet Nordens Frihetissä.
Karl Drais

Karl Drais (29. huhtikuuta 1785 Karlsruhe – 10. joulukuuta 1851 Karlsruhe) oli saksalainen keksijä, joka kehitti muun muassa potkupyörän.
Drais syntyi aristokraattiseen perheeseen Karlsruhessa vuonna 1785. Hän opiskeli matematiikkaa, fysiikkaa ja arkkitehtuuria Heidelbergin yliopistossa vuosina 1803–1805. Drais työskenteli metsätalouden parissa vuoteen 1810 asti, minkä jälkeen hän keskittyi keksintöihinsä. Hän muun muassa kehitti vuonna 1812 laitteen, jolla pianomusiikkia voitiin tallentaa paperille. Draisin ehkä merkittävin keksintö oli 12. kesäkuuta 1817 julkistettu potkupyörä, polkupyörän esiaste, mistä Badenin suurherttua Kaarle palkitsi hänet eläkkeellä ja professuurilla.
Drais lähti vuonna 1822 Brasiliaan, jossa hän työskenteli maanmittarina. Hän palasi Saksaan vuonna 1827 ja jatkoi keksintöjen tekoa. Drais kehitti 16-kirjaimisen pikakirjoituskoneen vuonna 1827 ja teki kokeita jaloilla toimivasta rautatiekiskoilla liikkuvasta kulkuvälineestä. Resiinan nimi juontuukin Draisin nimestä (ranskaksi, englanniksi ja saksaksi "draisine").
Demokratian kannattajana tunnettu Drais tuki Badenissa nousutta vallankumousta 1849, mutta rojalistien voitettua hänen varallisuutensa takavarikoitiin. Drais kuoli pennittömänä Karlsruhessa vuonna 1851.
Mustavaaran kaivos

Mustavaaran kaivos oli Taivalkosken pohjoispuolella, lähellä Posion ja Lapin maakunnan rajaa sijaitseva vuosina 1976–1985 toiminnassa ollut Rautaruukin kaivos. Kaivos oli 1970-luvulla Länsi-Euroopan suurin ja maailmanlaajuisestikin merkittävä vanadiinipentoksidin tuottaja. Kaivos työllisti tuolloin noin 300 henkilöä.
Vuonna 1985 kaivostoiminta lopetettiin taloudellisesti kannattamattomana vanadiinin maailmanmarkkinahinnan laskiessa ylitarjonnasta johtuen.
Mustavaaran kaivoksen mahdollista uudelleenavaamista on puitu julkisuudessa. Vuonna 2011 perustettu "Mustavaaran Kaivos Oy" suunnitteli avaavansa kaivoksen uudelleen vuonna 2016. Vanadiinin ja raudan ohella talteen oli tarkoitus ottaa myös titaania.
Vuonna 2018 Mustavaaran Kaivos Oy muutti nimensä Ferrovan Oy:ksi ja yhtiö ilmoitti, että ajatus Taivalkosken kaivoksen avaamiseksi ei ole nyt aktiivinen.
Ferrovan asetettiin selvitystilaan 21.3.2019 ja selvitysmies jätti konkurssihakemuksen Oulun käräjäoikeudelle 9.4.2019.
Tomasz Wróblewski

Tomasz Wróblewski (s. 2. kesäkuuta 1980, Varsova, Puola) on puolalainen death metal -muusikko ja lauluntekijä, joka toimii Behemothin ja Black Riverin basistina. Hän on myös Vesanian laulaja-kitaristi, ja on tehnyt yhteistyötä Neolithicin kanssa sekä toiminut Machine Headin kiertuemuusikkona.
Diskografia.
Behemoth
Black River
Neolithic 
Vesania
Videografia.
Behemoth
Vierailut
Columbia (henkilöitymä)

Columbia on yksi Yhdysvaltain henkilöitymistä. Hän esittää Vapauden jumalatarta, jolla on päällään hame, paita ja šaali. Päässään Columbialla on yleensä fryygialaismyssy. Vaatteet ovat usein Yhdysvaltain väreissä (punainen, sininen ja valkoinen).
Columbia on Setä Samulia vanhempi hahmo ja peräisin brittiläiseltä siirtomaa-ajalta. Ensimmäiset maininnat Columbiasta ovat vuodelta 1697, kun tuomari Samuel Sewall kirjoitti runon, jossa Amerikan siirtokuntiin viitattiin nimellä "Columbina".
Columbian suosio alkoi hiipua 1920-luvulla ja nykyään Setä Samuli on selkeästi suositumpi. Isänmaallinen laulu "Hail, Columbia!" kunnioittaa Columbiaa. Laulua soitettiin myös Yhdysvaltain presidentin virkaanastujaisissa, ennen kuin "The Star-Spangled Banner" nostettiin maan kansallislauluksi vuonna 1931.
Likainen pommi (elokuva)

Likainen pommi on vuonna 2011 ensi-iltansa saanut suomalainen komediaelokuva, jonka on ohjannut ja käsikirjoittanut Elias Koskimies. Suomen elokuvasäätiön tuki elokuvalle oli 345 000 euroa.
Elokuva kertoo levy-yhtiössä työskentelevästä 28-vuotiaasta Mircusta, joka saa projektikseen 15-vuotiaan teinisensaation.
Scorpio’s Dance

Scorpio's Dance on alankomaalaisen Shocking Blue -yhtyeen vuonna 1970 julkaistu kolmas albumi. Levy ei sisällä yhtään singlenä julkaistua kappaletta eikä siten myyntimenestyksiä. Albumin vuonna 1990 julkaistu CD-versio kuitenkin sisältää bonusmateriaalina kappaleet ”Send Me a Postcard”, ”Mighty Joe” ja ”Hello Darkness”.